Το μόνο καλό είναι οτι βρίσκεται δίπλα στο κέντρο. Το σπίτι φαίνεται πολύ πιο φωτεινό στις φωτογραφίες από ότι είναι στην πραγματικότητα, αφού έχει μόνο ένα παράθυρο που βλέπει στον ακάλυπτο μιας άλλης πολυκατοικίας.Το σπίτι εσωτερικά και εξωτερικά δεν είναι καθόλου καλά διατηρημένο, πράγμα που δεν δικαιολογεί την τιμή του σπιτιού. Τα σεντόνια, οι μαξιλαροθηκες και τα καλύμματα είχαν λεκέδες από βρωμιά. Οι τοίχοι είχαν λεκέδες από μούχλα και το σπίτι μύριζε πολύ άσχημα από μούχλα και κλεισούρα. Δεν μπορείτε να ανοίξετε καν το παράθυρο γιατί έρχονται από έξω άσχημες μυρωδιές. Στην περιγραφή γράφει πως μπορείς να πιεις τον καφέ σου στην μικρή αυλή έξω από το σπίτι. Αυτό είναι αδύνατον, διότι το στενάκι που βρίσκεται το σπίτι μυρίζει πολύ άσχημα και είναι πολύ βρώμικο. Παρόλα αυτά το σπίτι προσφέρει τραπεζάκι και καρέκλες, αν δεν σας ενοχλεί η μυρωδιά και η όλη άσχημη εικόνα. Φυσικά στην καταχώρηση του σπιτιού δεν εμφανίζεται πουθενά το εξωτερικο του σπιτιού για τους παραπάνω λόγους. Η προσωπική μας εμπειρία ήταν πολύ κακή, αφού την ώρα που κοιμόμασταν έπεσε μόνο του ένα έπιπλο τύπου ντουλαπάκι από τον τοίχο. Φυσικά ξυπνήσαμε τρομαγμενοι από τον θόρυβο, γιατί πάνω στο έπιπλο υπήρχε ένα καλάθι με πέτρες για ντεκόρ που έπεσαν μαζί. Αυτό συνέβη λόγω κακής ποιότητας των επίπλων και της κατασκευής γενικώς. Αυτό είναι επικίνδυνο γιατί αν κοιμόμασταν στον καναπέ κάτω από το έπιπλο θα είχαμε χτυπήσει. Τα κομοδίνα δεν είναι σταθερά και χρειάστηκε να βάλουμε χαρτί κάτω από το πόδι για να μη κουνιούνται. Η πόρτα ανοίγει με δυσκολία. Τα μαξιλάρια είναι πολύ κακής ποιότητας σχεδόν άδεια.